**Aksiya qoidalari**

**“InFinBank” AJ mobil ilovasida to'lov amalga oshirib, sovrinni qo'lga kiriting”**

Ushbu hujjat "InFinBank" AJ tomonidan tashkil etilgan "InFinBank” AJ mobil ilovasi orqali to'lovni amalga oshiring va sovrinni qo’lga kiriting” aksiyasini o'tkazish tartibi, shartlari va muddatlarini belgilab beradi.

**Terminlar va tafsilotlar**

**Bank** – “InFinBank” AJ mobil ilova orqali to’lovni amalga oshiring va sovrinni qo’lga kiriting” aksiyasi (keying o’rinda – “Aksiya”) tashkilotchisi bo’lgan “Invest Finance Bank” AJ hisoblanadi.

**Ishtirokchi** — ushbu qoidalarga muvofiq Bank ilovasi orqali 20 000 so’mdan ortiq tranzaksiyani amalga oshirgan, masofaviy Bank xizmatlari iste’molchisi (Infinbank mobil ilovasidan foydalanuvchi), 16 yoshdan oshgan, O'zbekiston Respublikasi fuqarosi (rezidenti) bo'lgan bank mijozi.

**G'olib** — aksiyaning 13 nafar g’olib ishtirokchilaridan biri bo’lib, G’oliblar bankning Instagramdagi rasmiy sahifasida jonli efirda, random shaklida tasodifiy raqamlar generatori yordamida aniqlanadi.

**Sovrinlar** – sovg‘alar to‘plami: 10 (o’n) ta 1 000 000 (bir million) so‘mdan pul mukofoti va 3 (uch) ta Iphone 15 PRO smartfoni.

**Tranzaksiya** — bu "InFinBank" AJ mobil ilovasidagi ushbu Qoida shartlariga mos keladigan har qanday pul operatsiyasi.

**Shaxsni tasdiqlovchi hujjat** – O‘zbekiston Respublikasi fuqarosining pasporti, harbiy xizmatchilar uchun harbiy guvohnoma, shaxsiy guvohnoma, chet elga chiqish uchun biometrik pasport, yangi haydovchilik guvohnomasi.

**Shaxsiy ma'lumotlar** - elektron, qog'oz va (yoki) boshqa moddiy tashuvchilarda qayd etilgan, ishtirokchiga tegishli yoki uning shaxsini aniqlash imkonini beradigan ma'lumotlar.

# 1. Umumiy qoidalar

1.1. Ushbu qoidalar aksiyani o'tkazish tartibi, shartlari, joyi va muddatlarini belgilaydi.

1.2. Aksiya o'tkazish sanalari: aksiya 2024-yil 22-apreldan 21-iyulgacha o'tkaziladi.

# 2. Aksiya ishtirokchilari

2.1. Aksiyada quyidagi pul operatsiyalaridan kamida bittasini amalga oshirgan Bank mijozlari ishtirok etishlari mumkin:

* P2P – kartadan kartaga operatsiyasi, HUMO\_TO\_UZCARD, UZCARD\_TO\_UZCAR UZCARD\_TO\_HUMO, HUMO\_TO\_HUMO;
* Visa Direct;
* Konvertatsiya - WALLET\_UZS\_TO\_WALLET\_USD, UZCARD\_TO\_VISA, WALLET\_USD\_TO\_WALLET\_UZS, VISA\_TO\_VISA\_TO\_UZCARD, HUMO\_TO\_VISA;
* Boshqa banklarning kartalaridagi hamyon orqali amalga oshirilgan operatsiyalar - WALLET\_TO\_HUMO, WALLET\_TO\_UNIONPAY, WALLET\_TO\_UZCARD, WALLET\_TO\_VISA;
* Kredit karta operatsiyalari - VISA\_UZS\_TO\_QRCODE, VISA\_UZS\_TO\_ MEMORIAL, VISA\_UZS\_TO\_HUMO, VISA\_UZS\_TO\_LOAN, VISA\_UZS\_TO\_ACCOUNT, VISA\_UZS\_TO\_VISA, VISA\_UZS\_TO\_UZCARD, VISA\_UZS\_TO\_BUDGET\_MEMORIAL, VISA\_UZS\_TO\_WALLET, VISA\_UZS\_TO\_VISA\_UZS;
* Boshqa banklarning kartadan/kartaga hisob raqamlari bilan qilingan operatsiyalar - ACCOUNT\_TO\_HUMO, HUMO\_TO\_ACCOUNT, UZCARD\_TO\_ACCOUNT, WALLET\_TO\_ACCOUNT, ACCOUNT\_TO\_UZCARD, USD\_ACCOUNT\_TO\_VISA, ACCOUNT\_TO\_WALLET;
* Kreditni so’ndirish - UZCARD\_TO\_LOAN, WALLET\_TO\_LOAN, ACCOUNT\_TO\_LOAN, HUMO\_TO\_LOAN, VISA \_TO\_LOAN;
* Boshqalar - UZCARD\_TO\_QRCODE, TINKOFF\_TO\_INFINBANK, UZCARD\_TO\_UNIONPAY;
* Tafsilotlar bo’yicha o’tkazmalar - HUMO\_TO\_MEMORIAL, HUMO\_TO\_BUDGET\_MEMORIAL, UZCARD\_TO\_BUDGET\_MEMORIAL, UZCARD\_TO\_MEMORIAL;
* Xizmatlar uchun to’lovlar: SOLIQ SERVIS, Havo va temir yo'l chiptalari, yoqilg'i quyish shoxobchalari va avto ehtiyot qismlar, Bank xizmatlari, Biopasport, Xayriya, Yo'llanmalar va sertifikatlar, Suv, gaz, Shahar telefon liniyasi, Davlat xizmatlari, Yo‘l harakati xavfsizligi inspeksiyasida jarima to’lovlari, Davlat bojxona xizmati, FHDYO va notarial xizmatlar, Xorijiy telefon aloqasi, Xorijiy xizmatlar, o‘yinlar, internet provayderlar, internet xizmatlari, G‘aznachilik, kafe va restoranlar, kommunal xizmatlar, do‘konlar, tibbiyot, uyali aloqa va davlat Transport tizimi, Uyali aloqa operatorlari, SOLIQLAR, Ta’lim, Eʼlonlar va reklama, OVVIG, Onlayn xizmatlar, Mehmonxonalar va turizm, Kreditni so’ndirish va muddatli to’lov, Sugʻurta, Uy-joy mulkdorlari shirkati, Xizmatlar, Operator xizmatlari, Raqamli TV, Elektron hamyon, Elektr energiyasi, Onlayn toʻlovlar .

2.2. Bank xodimlari aksiyada qatnashishi mumkin emas.

2.3. Aksiyada ishtirok etish ishtirokchilarning ushbu Qoidalarga to'liq roziligini bildiradi.

2.4. Agar aksiya ishtirokchisi ushbu Qoidalar talablariga rioya qilmasa, ishtirokchi keyingi aksiyalarda ishtirok etish va sovrinni olish huquqidan mahrum bo‘ladi. Sovrinni olish uchun aksiya ishtirokchilari ushbu Qoidalarga muvofiq aksiya o’tkaziladigan davr mobaynida sovrinni olganligini tasdiqlovchi hujjatlarni imzolash paytigacha o‘zlaridan talab qilinadigan barcha harakatlarni bajarishlari shart.

# 3. Aksiyada ishtirok etish shartlari

3.1. Aksiyada ishtirok etish uchun Bank mijozi bo'lishi va bank mobil ilovasidan foydalanishi kerak. Mijoz 2.1-bandiga ko'ra 20 000 (yigirma ming) so'mdan ortiq har qanday tranzaksiyani amalga oshirishi kerak, shundan so'ng u avtomatik ravishda ushbu aksiya ishtirokchisiga aylanadi. Har bir tranzaksiya aksiyada ishtirok etish imkoniyatini beradi.

3.2. Bank mijozining aksiya o‘tkazilishi to‘g‘risidagi tegishli e’lonni olgandan keyin Bankning mobil ilovasidan foydalanishda davom etishi Bank mijozining aksiyada ishtirok etishni qabul qilganligi hisoblanadi va u aksiya ishtirokchisiga aylanadi.

**4. Sovrin jamg’armasi**

4.1. Sovrin: 10 (o’n) ta 1 000 000 (bir million) so‘mdan pul mukofoti va 3 (uch) ta Iphone 15 PRO smartfoni.

* 1. G'oliblar sovrinni almashtirishga haqli emas.
  2. Ushbu o'yin g'oliblari uchun soliq to'lovlari Bank hisobidan amalga oshiriladi.
  3. Sovrinni uchinchi shaxslarga berish taqiqlanadi.

**5. Aksiyani o 'tkazish va sovrinlarni yutish tartibi**

5.1. Sovrinli o‘yinlar ishtirokchilari 2024-yil 22-apreldan 21-iyulgacha zarur shartlarni bajargan va ushbu Qoidalarga rioya qilgan shaxslardir. G’oliblar bankning Instagramdagi rasmiy sahifasida jonli efirda, random shaklida tasodifiy raqamlar generatori yordamida aniqlanadi.

5.2Aksiya kunlari har dushanba (2024 yilning 29 aprel; 6,13,20,27 may; 3,10,17,24 iyun; 1,8,15 va 22 iyul kunlari) g’oliblar tasodifiy raqamlar generatori yordamida (maxsus Randomus dasturi yoki shunga o'xshash dasturlar yordamida) bankning Instagramdagi rasmiy sahifasida jonli efirda aniqlanadi. Jami 13 ta o'yin o’ynalib 13 ta g'olib aniqlanadi (10 ta 1 000 000 so'm miqdoridagi pul mukofoti va 3 ta Iphone15 PRO smartfoni)

5.3. Ushbu aksiya oʻyini bosqichlaridan birining gʻolibi uning keyingi bosqichlarida qatnashishiga yo’l quyilmaydi, shuningdek, ushbu aksiya doirasida ikki yoki undan ortiq sovrinlarni olish huquqiga ega emas.

5.4. Bank aksiya ishtirokchilari bilan yozma muzokaralar yoki boshqa aloqalar o‘tkazmaslik huquqini o‘zida saqlab qoladi, bahsli vaziyatlar yoki sovrinni berish hollari bundan mustasno.

5.5. Aksiyada ishtirok etish fakti ishtirokchilarning o‘z ism-shariflari, familiyalari, fotosuratlari va ular haqidagi boshqa materiallardan Bank tomonidan ularga hech qanday haq to‘lamasdan reklama maqsadlarida foydalanish mumkinligiga roziligini bildiradi.

5.6. Bank o‘z xohishiga ko‘ra ushbu Qoidalarga o‘zgartirishlar kuchga kirishidan 10 (o‘n) ish kuni oldin www.infinbank.com veb-saytiga o‘zgartirishlar kiritish orqali har qanday o‘zgartirish va qo‘shimchalar kiritish huquqini o‘zida saqlab qoladi. Bank sovrinlar ro’yxati va hajmini, shuningdek aksiya muddatini o‘zgartirish yoki kengaytirish huquqiga ega. Bank ishtirokchiga aksiyada ishtirok etishi munosabati bilan yuzaga kelishi mumkin bo‘lgan yo‘qotishlar, xarajatlar va boshqa harajatlarni qoplamaydi yoki qaytarmaydi.

5.7. Bank yutuqdan foydalanishning butun davri davomida sovrin egasining sog'lig'iga (hayotiga), uchinchi shaxslarning mol-mulkiga, sog’lig’iga yoki hayotiga yetkazilgan har qanday zarar uchun hech qanday javobgarlikni o’z zimmasiga olmaydi.

5.8. Ushbu aksiyani o’tkazishda yuzaga kelishi mumkin bo'lgan barcha nizolar va kelishmovchiliklar yaxshi niyat va o'zaro tushunish asosida Bank va Ishtirokchi o'rtasidagi muzokaralar yo'li bilan hal qilinadi. Agar kelishuv bo'lmasa, nizo bank joylashgan hududdagi sudda ko'rib chiqilishi kerak.

5.9. Bank maxsus Randomus dasturi yoki tasodifiy raqamlarni taqdim etuvchi shunga o‘xshash dasturlardan foydalangan holda jonli efirda 1(bir) ta asosiy g‘olib va qo'shimcha 2 (ikki) ta ishtirokchini zahira nomzod sifatida aniqlaydi. Agar asosiy g‘olib sovrindan voz kechgan va/yoki sovrinni ushbu Qoidalarda belgilangan muddatda olmaganda.

5.10. Agar asosiy g‘olib 10 (o‘n) ish kunidan ortiq muddat ichida sovrinni olishdan bosh tortsa va/yoki sovrinni olmasa, sovrin maxsus Randomus dasturida yoki tasodifiy raqamlarni taqdim etuvchi shunga o’xshash dasturlarda birinchi bo’lib aniqlangan zahira nomzodga o‘tkaziladi. Agar birinchi zaxiradagi nomzod sovrinni olishdan bosh tortsa yoki mukofotni o’z vaqtida olmagan bo‘lsa, sovrin ikkinchi zaxira nomzodiga o‘tkaziladi.

5.11. Agar barcha nomzodlar sovrindan voz kechsa va/yoki sovrinni o’z vaqtida olmagan bo’lsa, Bank komissiyasining qarori bilan ushbu bo‘limning tegishli bandlarida nazarda tutilgan tartibda g‘oliblarni muqobil aniqlash amalga oshiriladi.

5.12. Agar g'oliblarni muqobil aniqlash natijalariga ko'ra, sovrinni berishdan bosh tortish va/yoki sovrinni o'z vaqtida ololmaganligi natijasida yutuq olinmasa, Bank o'z xohishiga ko'ra sovrindan foydalanish huquqini o'zida saqlab qoladi.

* 1. G'oliblarning ismi bankning Instagramdagi rasmiy sahifasida jonli efirda e'lon qilinadi
  2. Ishtirokchining aksiya shartlariga rioya qilmaslik oqibatlari uchun Bank javobgar emas.

# 6. Sovrinlarni olish tartibi va shartlari

6.1 G‘olib yutuq yutganligi to‘g‘risida to’g’ridan-to’g’ri xabardor qilingan kundan boshlab 10 (o‘n) ish kuni ichida Sovrinni olish uchun shaxsini tasdiqlovchi hujjatning asl nusxasi bilan bankka tashrif buyurish majburiyatini oladi.

6.2. Sovrin G’olib va Bankning vakolatli vakili tomonidan imzolangan Topshirish-qabul qilish dalolatnomasi asosida G’olibga topshiriladi.

6.3. Bankning yutuqni g‘olibga topshirish bo‘yicha majburiyatlari, ularni ishtirokchiga topshirib, Topshirish-qabul qilish dalolatnomasi imzolangan paytdan boshlab bajarilgan hisoblanadi.

6.4. Sovringa egalik huquqi Topshirish-qabul qilish dalolatnomasi imzolangandan so'ng g'olibga o'tadi.

6.5. Pul mukofoti naqd pulsiz shaklda bankning plastik kartasiga o'tkaziladi, karta mavjud bo'lmasa, mijoz uni o'z hisobidan Bankning istalgan filialida mustaqil ravishda ochadi.

6.6. Mukofot taqdimoti jamoatchilik va ommaviy axborot vositalarini jalb etgan holda tantanali ommaviy tadbir sifatida tashkil etilishi mumkin.

1. **Aksiya ishtirokchilarini aksiya o'tkazish shartlari, uni to'xtatib turish yoki muddatidan oldin tugatish to'g'risida xabardor qilish tartibi**

7.1. Aksiya ishtirokchilarini uni o‘tkazish shartlari va tartibi to‘g‘risida xabardor qilish Bank sahifasida, Internetda, ommaviy axborot vositalarida va kontekstli reklamada reklama postlarini joylashtirish orqali amalga oshiriladi.

7.2. Ushbu aksiya haqida batafsil ma’lumotlar, shuningdek, Aksiya qoidalari Bankning www.infinbank.com, rasmiy korporativ veb-saytining “Yangiliklar” bo‘limida joylashtiriladi.

7.3. Aksiya haqida batafsil ma’lumotni bankning ishonch telefoni orqali (+998 71) 202-50-60 va 1214 qisqa raqami orqali ham olish mumkin.

7.4. Aksiya muddatidan oldin to‘xtatilgan, uning shartlari uzaytirilgan yoki Qoidalarga o‘zgartirish kiritilgan taqdirda, tegishli ma’lumotlar Bankning www.infinbank.com, rasmiy korporativ veb-saytining “Yangiliklar” bo‘limida joylashtiriladi.

7.5. Shaxsiy ma'lumotlar to'g'risidagi qonun hujjatlari talablariga muvofiq, Ishtirokchi Bank o'z faoliyatini amalga oshirishi uchun Ishtirokchining har qanday shaxsiy ma'lumotlarini ushbu Qoidalarning shartlari, shuningdek O‘zbekiston Respublikasi qonunchiligiga zid bo‘lmagan boshqa maqsadlar uchun Bank tomonidan qayta ishlash va ulardan foydalanishga cheksiz rozilik beradi.